FI
23.1.2023
Euroopan unionin virallinen lehti
C 23/3
(12) Julistuksen edistäminen ja täytäntöönpano on EU:n ja sen jäsenvaltioiden toimivaltansa puitteissa ja täysin EU:n oikeuden mukaisesti tekemä yhteinen poliittinen sitoumus.
Komissio raportoi säännöllisesti edistymisestä Euroopan parlamentille ja neuvostolle.
Jäsenvaltioiden ja komission olisi otettava huomioon julistuksessa vahvistetut digitaaliset periaatteet ja oikeudet, kun ne tekevät yhteistyötä vuoteen 2030 ulottuvaa ”Polku digitaaliselle vuosikymmenelle” -ohjelmaa koskevassa päätöksessä vahvistettujen yleisten tavoitteiden saavuttamiseksi.
Julistus digitaalisen vuosikymmenen digitaalisista oikeuksista ja periaatteista Pyrimme edistämään eurooppalaista tapaa toteuttaa digitalisaatiota.
Digitalisaation on oltava ihmislähtöistä, perustuttava eurooppalaisiin arvoihin ja EU:n perusoikeuksiin, vahvistettava yleismaailmallisia ihmisoikeuksia ja hyödytettävä kaikkia yksilöitä, yrityksiä ja koko yhteiskuntaa.
Julistamme näin ollen seuraavaa: I LUKU Digitalisaation toteuttaminen ihmislähtöisesti 1.
Digitalisaatio toteutetaan Euroopan unionissa ihmislähtöisesti.
Teknologian olisi palveltava ja hyödytettävä kaikkia EU:n asuvia ihmisiä ja tarjottava heille mahdollisuus jatkaa pyrkimyksiään täysin turvallisesti ja niin, että heidän perusoikeuksiaan kunnioitetaan kaikilta osin.
Sitoudumme a) vahvistamaan demokraattista kehystä sellaista digitalisaatiota varten, joka hyödyttää kaikkia ja parantaa kaikkien EU:ssa asuvien ihmisten elämää, b) toteuttamaan tarvittavat toimenpiteet sen varmistamiseksi, että EU:n arvoja ja EU:n oikeudessa tunnustettuja yksilöiden oikeuksia kunnioitetaan sekä verkossa että sen ulkopuolella, c) edistämään kaikkien julkisten ja yksityistentoimijoiden vastuullista ja huolellista toimintaa digiympäristössä ja varmistamaan sen, d) edistämään aktiivisesti tätä digitalisaatiota koskevaa visiota myös kansainvälisissä suhteissamme.
II LUKU Yhteisvastuu ja osallisuus 2.
Teknologiaa olisi käytettävä niin, että se tuo ihmisiä yhteen eikä loitonna heitä toisistaan.
Digitalisaation olisi edistettävä oikeudenmukaista ja osallistavaa yhteiskuntaa ja taloutta EU:ssa.
Sitoudumme a) varmistamaan, että teknologisten ratkaisujen suunnittelussa, kehittämisessä, käyttöönotossa ja käytössä kunnioitetaan perusoikeuksia ja mahdollistetaan niiden toteuttaminen sekä edistetään solidaarisuutta ja osallisuutta, b) toteuttamaan digitalisaatiota, jossa ketään ei jätetä jälkeen.
Digitalisaation olisi hyödytettävä kaikkia ja edistettävä sukupuolten tasa-arvoa, ja siinä olisi otettava huomioon erityisesti ikääntyneet, maaseutualueilla asuvat, vammaiset, syrjäytyneet, haavoittuvassa asemassa olevat tai äänioikeudettomat henkilöt sekä heidän puolestaan toimivat henkilöt.
Sen olisi myös edistettävä kulttuurista ja kielellistä moninaisuutta, c) kehittämään riittävät puitteet, jotta kaikki digitalisaatiosta hyötyvät markkinatoimijat kantaisivat sosiaalisen vastuunsa ja osallistuisivat oikeudenmukaisesti ja oikeasuhteisesti julkisten hyödykkeiden, palvelujen ja infrastruktuurien kustannuksiin kaikkien EU:ssa asuvien ihmisten eduksi.
Verkkoyhteydet 3.
Koko EU:n väestöllä olisi oltava mahdollisuus kohtuuhintaisiin ja nopeisiin digitaalisiin yhteyksiin.
Sitoudumme a) varmistamaan sellaisten laadukkaiden tietoliikenneyhteyksien saatavuuden, joihin sisältyvät internetyhteydet, kaikkialla EU:ssa kaikille, myös pienituloisille,